[{"text_idx": "#000001", "text": "Onlineko jardunaldiak euskal enpresarentzat. Aurkitu zure ekitaldi birtuala."}, {"text_idx": "#000003", "text": "/ Basque trade & Investment"}, {"text_idx": "#000005", "text": "Albisteak, erabilera-kasuak, elkarrizketak, laguntzak, negozio-aukerak, joerak..."}, {"text_idx": "#000006", "text": "Zure proiektua gure jarduera-eremuekin lotuta badago zuri buruz hitz egingo dugu Spri Taldeko gure kanaletan."}, {"text_idx": "#000010", "text": "Hau da euskal industriarentzako arreta zerbitzua"}, {"text_idx": "#000013", "text": "Leioan du egoitza Celavista Mitobiogenesisek, eta 25 urte baino gehiago daramatza zientzia biomedikoetan ikertzen, zahartze osasungarria ardatz hartuta. 2004an jaio zen, Bartzelonan, \u201cMicromed Laboratorios (1992) enpresaren know-how-a eta Celavista Pharmaceuticals (2008) enpresaren jabetza intelektuala oinordetzan hartuta\u201d, dio Jose M. Celak, enpresako CEOak, Euskadin 2016tik diharduenak."}, {"text_idx": "#000014", "text": "Celavista punta-puntako produktuen garapenean lider gisa kokatzen da eta prozesu propioak dituzte konplexu molekularrak \u201caskoz zehatzagoak eta seguruagoak egiteko. Naturak modu adimentsuan erantzuten die bere bilakaeran aurkitzen dituen erronkei. Ikuspegi eta sormen berarekin heltzen diegu pertsonen osasun eta nutrizio arazoei\u201d, dio Celak."}, {"text_idx": "#000015", "text": "CEOaren arabera, enpresak balio zientifiko, nekazaritzako elikagaietako, biomediko eta teknologiko handia sortu du: \u201cTeknologia, know-how eta patenteak pilatzen joan da, 60 herrialde baino gehiagotan erregistratuta daudenak. Ehunen eta adinarekin lotutako endekapenezko gaixotasunen adin biologikoa atzeratzeko eta lehengoratzeko metodoak, formulazioak eta ekipoak garatu ditu teknologiaren bitartez\u201d."}, {"text_idx": "#000016", "text": "Horretarako, Celavistak hiru ildo nagusitan oinarritzen du bere jarduera. Lehenik eta behin, antibiotiko eta antiinfekziosoen garapen aurreratua \u201cindartsuak eta eraginkorrak bai pertsonentzat, gaixotasun ez-hilkorren tratamenduan, bai planetarentzat, behar espezifikoen araberako kontrola ahalbidetuz natura aldatu gabe, eta giza osasunean eta egungo industria berritzaile askotan inpaktu handia eraginez\u201d."}, {"text_idx": "#000017", "text": "Bigarrenik, Celavistak sendagai umezurtz bat (gaixotasun arraroak tratatzeko erabiltzen deirenak) garatu du. Zehazki, herentziazko itsutasunaren kausa nagusia tratatzen saiatuko da, eta fase aurreratuan dago (III. fasea) (Retriacyl)."}, {"text_idx": "#000018", "text": "Azkenik, Celavista CO2 atmosferikoa eta ozeanoak erregulatzeko ezagutza eta prozesu kimiko eta teknologiko berrien garapenean zentratzen da, \u201cplanetaren finkapen biologikoa (basoak-oihanak-algak-landareak) baino eraginkortasun handiagoarekin, giza osasunean eta egungo industria askotan eta berritzaileetan inpaktu handia izateaz gain\u201d."}, {"text_idx": "#000019", "text": "Gainera, \u201c2024an terapia aurreratuak hasiko ditu gaixotasun genetikoen tratamendurako eta giza zahartzearen baldintza epigenetikoetarako\u201d, aurreratu du enpresako CEOak."}, {"text_idx": "#000020", "text": "Celavistak, bere ikerketa-lanaren barruan, Hazitek proiektu bat du, Naturemimetix spinoffa garatu zuenak 2021eko maiatza eta abendua bitartean. EPITIX-P izenpean, biomaterial epimimetikoen eta gainazalen bioingeniaritzaren garapenean zentratu zen industria-aplikaziorako, eta 19.038,63 euroko dirulaguntza jaso zuen."}, {"text_idx": "#000022", "text": "CEOak, halaber, lipidomikan enpresa aitzindaria dela nabarmendu du: \u201cGantz-azido guztien zeregina eta elikaduraren bidez giza toxikotasunean duten eragina birdiseinatu dugu\u201d. Gainera, Celavistak gantzetatik modu selektiboan gantz-azidoak bereizteko hainbat metodo garatu ditu, azido fitanikoaren elikagaietan eta botiketan, \u201ctoxiko bat eta elikadura-pro-oxidatzaile handiena da, gure elikaduran oso presente dagoena eta giza osasunean eragin handia duena. Urteetan zehar pilatzen da, eta funtsezko faktorea da gaixotasun neurodegeneratibo eta kardiobaskularrak agertzeko\u201d. Azkenik, Celavistak gernu-infekzioak eta horien kausak edozein jatorritatik sendatzen eta desagerrarazten dituen lehen \u201cez-antibiotikoa\u201d sortu duela dio Celak."}, {"text_idx": "#000023", "text": "SPRI Taldeak euskal enpresen I+G bultzatzen du tresnekin, aktiboekin, laguntzekin, lantalde eta aliantzekin, ikerketa sustatzeko eta teknologia berriak sortzeko. Elkartek, Emaitek edo Hazitek bezalako I+Grako laguntza programak kontsulta itzazu."}, {"text_idx": "#000024", "text": "Basque Open Industry-ren zabalkundea abian da\nLeartiker buru duen proiektu batek alergenoak detektatzen dituzten bi gailu eramangarri garatu ditu\nBRTA aliantzak berrikuntza EAEko enpresa txiki eta ertainetara (ETE) hurbiltzeko ekimen bat martxan jarri du\nSURAI proiektua aurrera doa erabaki kirurgikoari laguntzeko sistema adimenduna lortzeko helburuarekin\nADIMERTZ, industria-sistemen automatizazio-mailak handitzeko proiektua"}, {"text_idx": "#000025", "text": "Elkar ikusi arte gure jardunaldi, networking eta prestakuntza saioetan"}, {"text_idx": "#000026", "text": "Laguntza berriei buruzko azken orduko albisteak"}, {"text_idx": "#000028", "text": "Jarrai iezaguzu. Kanal espezializatuak eta eguneroko berriak"}, {"text_idx": "#000029", "text": "Adituen aholkularitzaAgenda, prestakuntza eta ikaskuntzaEnpresentzako sustapen-guneakJoerak eta ikuspegi estrategikoaNetworking eta enpresa-lankidetzaProgramak, finantzaketa, inbertsioak"}, {"text_idx": "#000032", "text": "Zertan lagun diezazukegu?Hau da euskal industriarentzako arreta zerbitzua"}, {"text_idx": "#000033", "text": "Bulego nagusia:Alda. Urquijo 36 4a planta 48011 BilbaoTel. 94 403 70 00info@spri.eus"}]